Diari Oficial de la Generalitat Valenciana


Sumari del DOGV 4901, del 13-12-2004 (2004/12032)

Informació pública de la modificació puntual d'ordenances del Parc Industrial d'Ingruinsa.
------------------------------------------------------------------------------------------

### Dades del document

Número de DOGV
:   4901

Data del DOGV
:   13-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12438


Organisme emissor
:   Ajuntament de Sagunt

Tipus de document
:   Anunci

Informació pública de la modificació puntual d'ordenances del Parc Industrial d'Ingruinsa. [2004/F12122]
  
Per mitjà d'este edicte es fa saber que l'alcaldessa presidenta, en virtut de les atribucions que li conferix la legislació vigent, amb data 28 d'octubre del 2004, ha dictat la present resolució:
  
Resolució de l'Alcaldia número 2522
  
Modificació puntual d'ordenances del Parc Industrial d'Ingruinsa. E. 8/1998.
  
Vista la proposta formulada per l'arquitecte municipal, de data 25 de maig del 2004, i que té el contingut següent:
  
«A la vista de l'aparent contradicció entre allò que s'ha arreplegat en els articles 17 i 26 bis de les ordenances del parc industrial Ingruinsa, ja que en l'article 17 es parla de l'ús comercial, en què també s'inclouen les activitats de restaurants, cafeteries i hotels; mentre que en l'article 26 bis es parla de l'ús recreatiu i s'arreplega expressament que està prohibit este ús amb caràcter d'exclusiu en aquelles illes en què no apareix la lletra «R» en el plànol corresponent, i atés que s'establixen restriccions excessives d'ús per al fi pretés amb la modificació realitzada de les ordenances del Parc Industrial Ingruinsa, i que van ser aprovades definitivament el 23 de novembre de 1999 (Butlletí Oficial de la Província número 40, de 14 de novembre del 2000), és per això que s'estima la conveniència de la present modificació, i queda la següent redacció dels articles referits:
  
Article 17. Comercial.
  
a) Abast.
  
Correspon als edificis o locals destinats a activitats comercials, amb exposició o sense, venda al públic, etc. S'inclouen activitats ER, espectacles i recreatiu, de la categoria 1, segons l'article 10 del TR del Pla General d'Ordenació Urbana (PGOU), així com també hotels.
  
b) Condicions generals.
  
Es permet l'ús exclusiu o vinculades a un altre ús principal.
  
Disposaran d'una reserva d'aparcament segons la taula següent:
  
Fins a 600 metres quadrats construïts: 1 plaça per metre quadrat.
  
A partir de 600 metres quadrats: 1 plaça per cada 50 metres quadrats.
  
Ús hoteler: 1 plaça per cada 3 habitacions.
  
c) Condicions d'ubicació.
  
Es permeten en qualsevol planta per damunt de la rasant, i en semisoterrani.
  
Quant a zonificació es permeten en qualsevol parcel·la.
  
Article 26 bis. Recreatiu.
  
a) Abast.
  
Inclou els espais, locals o edificis destinats a fins d'oci i diversió, definits en el PGOU amb l'epígraf ER, espectacles i recreatiu.
  
Respecte de la categoria 1, segons es definix esta en l'article 10 del TR del PGOU caldrà ajustar-se al que disposa el present article.
  
b) Condicions generals.
  
L'ús recreatiu es permetrà com a exclusiu i no vinculat a una altra activitat principal.
  
Es permeten totes les construccions necessàries, com ara pavellons coberts, pistes a l'aire lliure, etc., i les instal·lacions complementàries necessàries. Disposaran obligatòriament d'una reserva d'aparcaments d'una plaça per cada 10 persones de capacitat legal de l'activitat. Si per part del titular s'adoptara compromís que tals aparcaments foren d'ús públic i gratuït, la reserva seria d'una plaça per cada 12 persones de capacitat legal. Tal compromís quedarà afecte a l'activitat, i serà transmissible junt amb esta. El compromís es farà constar en l'oportú expedient de cada activitat. Serà revocable en qualsevol moment per l'interessat sempre que garantisca l'increment de la reserva de places que la dita revocació comporta.
  
c) Condicions d'ubicació.
  
Podran ubicar-se amb caràcter exclusiu en les parcel·les assenyalades a este efecte en el pla adjunt a estes ordenances. Es prohibix la seua ubicació en les altres parcel·les, excepte amb caràcter complementari amb l'ús principal.
  
Els sol·licitants de llicències d'activitats recreatives hauran d'incloure en la documentació tècnica de la dita llicència un pla d'autoprotecció interna per a la seua activitat, que preveja, entre altres directrius, les que indique per a cada cas la Junta de Seguretat i els plans d'emergències exteriors per a la correcta coordinació d'estos i en relació amb l'empresa Fertiberia.
  
S'adjunta la modificació del quadre d'usos d'acord amb allò que s'ha recollit en la present modificació.»
  
Administració competent per a decidir l'aprovació definitiva d'esta solució de planejament:
  
En afectar exclusivament aspectes de l'ordenació detallada, article 18 de la Llei Reguladora de l'Activitat Urbanística (LRAU), la competència per a l'aprovació definitiva correspon al municipi, tal com es deduïx de la delimitació competencial de l'article 40 de la LRAU.
  
El procediment de modificació caldria reconduir-ho al que establix l'article 54.2 de la LRAU, tal com disposa l'article 55.1 d'esta.
  
Ambdós articles disposen el següent:
  
Article 55.1:
  
1. El canvi o substitució de determinacions en els plans i programes exigix complir el mateix procediment legal previst per a la seua aprovació. S'exceptuen d'esta regla les modificacions autoritzades conforme als articles 12.E) o 54 d'esta llei i les que es produïsquen per aplicació de l'article 20 de la Llei del Sòl No Urbanitzable, 4/1992, així com les que el mateix pla permeta efectuar per mitjà d'estudi de detall d'aprovació municipal.
  
Article 54.2:
  
2. Per a aprovar plans o programes que modifiquen el planejament anteriorment aprovat per l'administració de la Generalitat, s'exigirà que complisquen les regles següents:
  
B) Són modificables, per mitjà de plans parcials o de reforma interior d'aprovació municipal ?amb cèdula d'urbanització?, les determinacions a què es referix l'article 18.
  
Convé destacar que conforme a l'article 56.2 de la LRAU, la competència per a l'expedició de cèdules d'urbanització, i per tant per a fiscalitzar si per mitjà d'este planejament es canvia o no ordenació estructural, correspon al Municipi, al disposar Sagunt de més de 50.000 habitants.
  
És a dir, dels esmentats articles es desprén que la tramitació d'una modificació d'ordenació detallada prevista pel Pla General d'Ordenació Urbana 92, al requerir aprovació municipal definitiva, és necessari tramitar-la conforme al procediment de planejament previst per a tals instruments d'aprovació definitiva municipal (plans parcials), o en definitiva, remetre's a les regles dels articles 45 i 46 de la LRAU, tal com remet l'article 52 de la LRAU.
  
Aclariment addicional:
  
La present resolució no suposa una alteració de les previsions del Pla Especial de la Ciutat de les Arts Escèniques, promogut per la Generalitat, que continuaran sent efectives en els termes que establix la legislació vigent.
  
A la vista del que s'ha exposat, resolc:
  
Primer. Sotmetre a informació pública la present proposta, anunciada per mitjà d'edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, durant el termini de 20 dies hàbils, com també advertir de la possibilitat de formular al·legacions.